עליזה אורבך

עליזה אורבך (17 באוגוסט 1940 - 29 במרץ 2016) הייתה צלמת ישראלית.

 ביוגרפיה 
עליזה אורבך נולדה בשנת 1940 בחיפה. היא בוגרת האוניברסיטה העברית בפילוסופיה ובמקרא. לאחר לימודי התואר הראשון עסקה שנים אחדות בהוראה בבית הספר התיכון של הגימנסיה העברית בירושלים. בגיל 25 קיבלה את המצלמה הראשונה מסבתה לכבוד נסיעה מחוץ לישראל. בשנת 1972 החלה לצלם באורח מקצועי, ובשנת 1974 הציגה לראשונה תערוכת יחיד בנושא "נוער ישראלי", שנדדה ברחבי העולם מטעם משרד החוץ הישראלי. בין השנים 1972–1989 עסקה בצילום לעיתונות בארץ ובעולם. תצלומיה התפרסמו בעיתונים כגון "הארץ", "ג'רוזלם פוסט", "הניו יורק טיימס", "הטיימס", "די צייט" ועוד. אורבך הייתה נשואה למבקר וחוקר האמנות גדעון עפרת. בתם היא אמנית הווידאו עדן אורבך עפרת. חיה ופעלה בשכונת אבו תור בירושלים.

עיקר עבודתה של אורבך היה בתחום תצלומי הדיוקן והצילום התיעודי ההומני. בצילומיה עסקה אורבך במספר תימות מובילות: דיוקנים - אורבך תיעדה חלוצים, יוצאי ברית המועצות, יוצאי אתיופיה וניצולי שואה. נשים - אמהות ונשים עובדות. צילומי נוף וצילומים שליוו את כתיבתה.

פרסמה אלבומי תצלומים שצולמו לאורך שנים, והבולטים שביניהם הם "אמהות" (1997), "ראשונים" (1990), "נשים בעבודה" (2003) ועוד. תצלומיה מאופיינים בהדגשת המבט האנושי לצד הדגשת מבטו של האמן על ידי הדפסת הפריים המלא (ללא חיתוך), על ידי שימוש בהדפסות שחור/לבן, ובנטייה לגרעיניות. עסקה גם באוצרות כאוצרת הגלריה לצילום בבית גבריאל, שפת ים כנרת.

צילומיה של אורבך מצויים באוספים של מוזיאונים כגון מוזיאון ישראל, מוזיאון תל אביב לאמנות, המשכן לאמנות על שם חיים אתר, המוזיאון הפתוח לצילום, המוזיאון לאמנות ישראלית, רמת גן, מוזיאון על התפר, ובאוספים פרטיים שונים כגון אוסף לוין. בשנת 2017 התקיימה תערוכה רטרוספקטיבית של יצירותיה של עליזה אורבך במשכן לאומנות עין חרוד.

משפחתה תרמה את ארכיונה האישי לספרייה הלאומית בשנת 2018, תמר לוינסון, "להתקרב למשהו, למישהו: עליזה אורבך 1940–2016", עת-מול 285 (דצמבר 2023), עמ' 13–17..

 פרסים 
 1989 - מקום שלישי בתחרות הצילום הבינלאומית של חברת ניקון.
 1993 - מקום שני בתחרות הצילום הבינלאומית של חברת ניקון.
 1993 - מקום שלישי בתחרות הצילום הבינלאומית מטעם אונסק"ו.
 1995 - פרס אמריקן אקספרס, התחרות הבינלאומית לצילום מטעם אונס"קו.
 1996 - מקום ראשון ומקום שני בתחרות הצילום הבינלאומית "סין בעיני זרים".
 1998 - מקום שני בתחרות הצילום הבינלאומית של חברת ניקון.

 תערוכות יחיד 
 ראשונים, המשכן לאמנות על שם חיים אתר, קיבוץ עין חרוד, 1990
 עולים, המשכן לאמנות על שם חיים אתר, קיבוץ עין חרוד, 1992
 צילומי עלייה מחבר־העמים ומאתיופיה, משכן הכנסת, ירושלים, 1993
 חיים בצילום (1966–1996), המוזיאון הפתוח לצילום, גן התעשייה תל־חי, 1996
 לנה, מוזיאון רמת גן לאמנות ישראלית (אוצר: מאיר אהרונסון, 2003
 אלגיה,  גלריית בית גבריאל, צמח; גלריית אוניברסיטת בן-גוריון בנגב, באר שבע, 2003–2004
 מעברים, גלריה ויז'ן, ירושלים, 2004
 השיר על הים, גלריה בינט, תל אביב, 2007
 דלת אמות ועוד אמה, בית האמנים תל אביב, 2012
 קוראים, הספרייה הלאומית, ירושלים, (אוצרות: רות קלדרון), 2013 
 חיים,  המשכן לאמנות על שם חיים אתר (אוצר: גיא רז), קיבוץ עין חרוד, 2016
 מאבן לים, בית האמנים בירושלים (אוצר: גיא רז), 2017

 ספרים 
 1983: צפור האבן: ירושלים בשירה העברית החדשה, אנתולוגיה בעריכת חיים באר, תצלומים מאת עליזה אורבך, הוצאת שבא
 1987: שירי ירושלים / יהודה עמיחי ; תצלומים מאת עליזה אורבך, הוצאת שוקן
 1990: ראשונים - אלבום צילומים, משרד הביטחון – ההוצאה לאור
 1992: עולים משרד הביטחון – ההוצאה לאור
 1997: אמהות, הוצאת סטימצק
 2003: נשים בעבודה, הוצאת כתר
 2007: שיר על הים, הוצאת הקיבוץ המאוחד
 2009: ניצולים, יד יצחק בן-צבי
 2011: הטעם המופלא של תאני שיגורנסקי, הוצאת הקיבוץ המאוחד
 2013: קוראים, הוצאת הספרייה הלאומית
 2015: שיר על הארץ. הוצאת הקיבוץ המאוחד
 2016: עליזה אורבך: חיים''', עין חרוד: משכן לאמנות ע"ש חיים אתר

קישורים חיצוניים 


 אתר הבית של עליזה אורבך 


 תערוכת "קוראים" של עליזה אורבך, באתר הספרייה הלאומית


 גיא רז, "רק מה שספגה עינה", באתר ערב רב, 30 במרץ 2016


 הערות שוליים 

קטגוריה:אנשי היישוב ילידי הארץ
קטגוריה:צלמי עיתונות ישראלים
קטגוריה:צלמות ישראליות
קטגוריה:צלמים ישראלים
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:סגל הגימנסיה העברית רחביה
קטגוריה:משפחת עפרת
קטגוריה:ירושלים: אישים
קטגוריה:אישים הקבורים בבית קברות אלטרנטיבי בגבעת ברנר
קטגוריה:ישראליות שנולדו ב-1940
קטגוריה:ישראלים שנולדו ב-1940
קטגוריה:ישראליות שנפטרו ב-2016
קטגוריה:ישראלים שנפטרו ב-2016